Tänavu tähistab Eesti 110 aasta möödumist ametliku looduskaitse algusest. Et märgilist tähtpäeva, aga ka rahvajutu aastat väärikalt tähistada, pakub RMK terve augustikuu põnevaid tasuta sündmusi, teiste seas Toila Valge ÖÖ ja uhiuue matkaraja avamine.
#000004
Rammo lisas, et spetsiaalselt rahvajutu aasta ja looduskaitse sünnipäeva auks avatakse 23. augustil Lahemaal RMK Sagadi-Oandu Metsajuttude rada. „Eesti on rikas maa nii metsade kui ka muinasjuttude poolest, mida on Eesti Rahvaluule Arhiivi kogutud üle kümne tuhande. Seda tööd jääb väärtustama ka temaatiline 5,6 km pikkune uhiuus matkarada.“
#000007
Alates 1. augustist saab kõigis Eesti kuues rahvuspargis Alutagusel, Karulas, Lahemaal, Matsalus, Soomaal ja Vilsandil mängida geopeitust ja otsida aardeid ning avastada rahvusparkide loodusväärtusi. Valminud on nutimäng ning üksi või seltskonnaga saab avardada silmaringi 110 faktiga looduskaitsest. Augusti teises pooles ootavad külla RMK külastuskeskused, kus tavapärasest pisut teistmoodi tegevused ulatuvad Pähni tõukerattamatkast kuni Vilsandi pannkoogi töötoani välja.
#000008
Looduse mitmekesisuse säilitamiseks ja ohustatud liikide ning elupaikade soodsa seisundi tagamiseks on võetud kaitse alla 19,5% Eesti maismaast ja 27% territoriaalmerest. Elurikkuse hoidmiseks nii kaitsealustes kui ka majandatavates riigimetsades on RMK endale võtnud mitmeid kohustusi, millest mõni on rangemgi, kui seadus ette näeb. Muu hulgas on RMK viimase viie aastaga taastanud ohustatud või ebasoodsas seisundis olevaid elupaiku ligikaudu 10 000 hektaril. RMK on ühtlasi ka ainus kalavarude taastamisega tegelev riiklik asutus Eestis.
#000010